Tervetuloa pesäpallokauden päätösristeilylle 5.-6.10. | Superpesis
/ &nbspTervetuloa pesäpallokauden päätösristeilylle 5.-6.10.
Tervetuloa pesäpallokauden päätösristeilylle 5.-6.10.
Pesäpallokausi huipentuu perinteisellä päätösristeilyllä Tallink Siljan M/s Europalla tulevana viikonloppuna. Muistathan matkalle mukaan virallisen matkustusasiakirjan eli voimassaolevan passin tai henkilökortin!
Kauden parhaat palkitaan upeassa gaalatilaisuudessa heti laivan lähdettyä lauantaina kello 18.30. Kun matkatavarat on jätetty hyttiin, on syytä siirtyä pikimmiten Starlight-yökerhoon kannelle 8!
Gaalalippu sisältyy Matkapoikien kautta hankittuihin matkapaketteihin. Gaalalipun voi myös ostaa etukäteen Pesäpalloliiton tapahtumapalvelusta hintaan 25 € / kpl.
– Muista ottaa mukaan virallinen matkustusasiakirja, voimassa oleva passi tai henkilökortti. Esimerkiksi ajokortti ei kelpaa.
– M/s Silja Europa lähtee Helsingin Länsisatamasta, Länsiterminaalista 1 (Tyynenmerenkatu 8, 00220 Helsinki) lauantaina kello 18.30. Raitiolinja 7 kulkee terminaaliin mm. Pasilan asemalta, Hakaniemestä, päärautatieasemalta ja Kampintorilta.
– Ole paikalla hyvissä ajoin, sillä lähtöselvitys suljetaan 30 minuuttia ennen laivan lähtöä.
– Matkapoikien kautta hankitut matkapaketit noudetaan terminaalin toisesta kerroksesta Pesäpallokauden päätösristeily -luukulta ja kutsuvieraspaketit kutsuvieraspisteeltä.
– Varaa ruokailut edullisimmin etukäteen ja varmista paikkasi halutussa kattauksessa. Katso lisätiedot ja kattausten ajat Tallink Siljan nettisivuilta.
– Pesäpallokauden parhaat -gaala alkaa heti laivan lähdettyä Helsingin Länsisatamasta lauantaina kello 18.30.
– Pesäpallokauden päätösristeilyn monipuoliset puitteet tarjoaa M/s Europa. Tutustu laivaan Tallink Siljan nettisivuilla.
– Tanssikansaa viihdyttää Joku Paikallinen Bändi, kolme settiä kello 23 alkaen
– Maissaoloaikaa Tallinnassa on noin neljä tuntia sunnuntaina kello 8.00-12.10. Muistathan mukaan matkustusasiakirjan! Vinkkejä Tallinnan monipuolisista aktiviteeteista ja nähtävyyksistä tarjoilee Visit Tallinn -sivusto.
– Pesisvisa Antti Haapasalon johdolla sunnuntaina kello 13 (Sea Pub, kansi 8)
– Turvallista kotimatkaa ja kiitos pesäpallokaudesta 2019! Olo tuntuu varmasti haikealta, mutta uusi kausi loistaa jo horisontissa. Fugepesis-paketit ovat myynnissä osoitteessa www.fugepesis.fi. Ei muuta kuin seuraavaa matkaa varaamaan!
Kirittäret hyydytti Manse PP:n sisäpelin ja piti pisteet Jyväskylässä!
Jyväskylän kaupunginjohtaja Timo Koivisto kertoi Ruudun taukohaastattelussa seuraavansa erityisesti Kirittärien ulkopeliä Hippoksen kärkiottelussa. Tänään sitä saattoikin pääosin ihaillen seurata, sillä kapteeni Eeva Mäki-Maukolan johdolla kotijoukkue esitti tukun loistavia kiinniotto-heitto-yhdistelmiä ja teki tamperelaisen Manse PP:n sisäpelistä tukalaa. Kirittäret nousi sarjakärkeen 949 katsojan edessä tuloksella 2-0 (2-1, 4-2).
Joensuun Maila dominoi kärkiotteluita, Kouvolan Pallonlyöjät jäi pisteittä kotikentällään
Miesten Superpesiksen sarjakakkonen Joensuun Maila ei suostu häviämään muille kärkikolmikon joukkueille. Keskinäisten otteluiden voitot Kouvolan Pallonlyöjiä ja Sotkamon Jymyä vastaan ovat nyt 4-0 ja pisteet 11-0. Kuluvalla kaudella ainoastaan Imatran Pallo-Veikot ja Kiteen Pallo -90 ovat pystyneet aiheuttamaan tappion JoMalle.
Sami Partaselle kolmantena pelaajana täyteen 600 superpesisottelua!
Sami Partanen pelaa sunnuntaina uransa 600. miesten superpesisottelun, kun Imatran Pallo-Veikot kohtaa vieraskentällä Siilinjärven Pesiksen kello 17. Partasen edellä ottelutilastossa ovat vain Toni Kohonen (732. ottelu sunnuntaina) ja Pasi Pirinen (607).